PLANINSKO DRUŠTVO CELJE MATICA                                                          CELJE, 12.01.2008

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

P O  R E Z I L U  U Č K E

S I S O L,  835 M,

V NEDELJO, 20. JANUARJA 2008

ISTRO LOČI

OD SLOVENSKIH DEŽEL NA SEVERU KAR TROJNA GORSKA PREGRADA V ČIČARIJI,

MEDTEM KO JI NA VZHODU STIKE S KVARNERJEM ŠE VEDNO OTEŽUJE MOGOČNA UČKA.

NJENO SLEME NE KAŽE ZNAČILNE DINARSKE SMERI,

MARVEČ SO GA GOROTVORNE SILE ZASUKALE PROTI JUGU KAR ZA ČETRT OBRATA.

HRBET UČKE SE PROTI JUGU UPOGNE POD TISOČ METROV NAD MORJEM,

A OBENEM ZOŽI V SLIKOVIT SKALNAT PA TUDI PREPADEN GREBEN,

KI JE IZRAZIT TAKO S KVARNERSKE STRANI KAKOR IZ NOTRANJOSTI POLOTOKA.

NAJLEPŠE JE SPREHODITI SE PO ZAKRASELEM REZILU

IN SESTOPITI DO USTJA PLOMINSKEGA ZALIVA, V KATEREM SE KALI.

SKUPAJ Z JOŽETOM VAS VABIMO

NA ZANIMIV IZLET PO GREBENU UČKE NASPROTI OTOKA CRESA.

S POSTAJALIŠČA PRED PARKIRNO STAVBO NA LJUBLJANSKI CESTI
SE Z NAROČENIM AVTOBUSOM ODPELJEMO OB PETIH ZJUTRAJ, 5.00.

Z OSEBNO IZKAZNICO ALI POTNIM LISTOM SE PREDSTAVIMO

ORGANOM TAKO NA SLOVENSKI KOT NA HRVAŠKI STRANI MEJNEGA PREHODA JELŠANE.

CESTA SE KAJ HITRO SPUSTI V KVARNER K MORJU

NATO PA VIJUGA SKOZI OPATIJO IN LOVRAN TER NAD OBALNIMI ČERMI PROTI JUGU.

JUTRANJO VOŽNJO SKLENEMO V SREDNJEVEŠKEM MESTECU BRSEČU, 149 M.

NASELJE NA STRMEM HRIBU TIK NAD MORJEM

OKOLI ŽUPNIJSKE CERKVE SV.JURIJA JE S SVOJO ENKRATNO LEPOTO

ŽE V ZIBELI NAVDIHNILO PISATELJA EUGENA KUMIČIČA, SISOLSKEGA, 1850-1904.

OB IZHODU IZ BRSEČA NAJDEMO ZAČETEK OZNAČENE POTI.

TA SPRVA NI PREHUDO STRMA IN SE ŠE POLOŽI V NEKDAJ OBDELANI GRABROVI,

KJER JE DOVOLJ PROSTORA CELO ZA KAL OZIROMA JEZERCE.

STRMA A OBENEM TUDI RAZGLEDNA POSTANE STEZA ŠELE NAD TERASO PLUŽINI.

PO BOROVEM GOZDU PRIPELJE NA GREBEN MED KVARNERJEM IN ISTRO, OKOLI 760 M

Z RAZPOTJA NA GREBENU ZAVIJEMO PO OZNAČENI ISTRSKI PLANINSKI POTI, IPP,

NA DESNO PROTI SEVERU NA PRVI IZRAZIT VRH, NA SKALNATI ŠIKOVAC, 780 M,

KI SMO NANJ IZ BRSEČA HODILI OKOLI DVE URI.

VRNEMO SE NA OMENJENO RAZPOTJE IN NADALJUMO PO GREBENU PROTI JUGU.

PRAV KMALU SE RAZVESELIMO GREBENSKEGA OKNA PROVRTENICE
IN ČEZ POL URE SE ODDAHNEMO, OKREPČAMO TER RAZGLEDAMO NA SISOLU, 835 M.

SPRVA SKALNATI GREBEN POČASI PRERAŠČA TRAVA,

TAKO DA POSTANE KORAK BOLJ SPROŠČEN ŽA NA SOSEDNJEM BUKOVEM, 771 M.

ODSTRE SE POGLED NA PLOMISKI ZALIV IN STARODAVNI PLOMIN, 148 M,

KI GA KAZI LE ORJAŠKI DIMNIK TAMKAJŠNJE ELEKTRARNE NA PREMOG ...

PREZREMO OZNAČEN SESTOP V PLOMIN PO LABINSKI PLANINSKI POTI, LPP.

RAJŠI SLEDIMO

SLABŠE UHOJENI A ŠE VEDNO OZNAČENI STEZI POD ORLIČEM, 607 M.

TA SE ČEZ RAZGLEDNO LANIŠČE, 5I0 M,

SPUSTI NA GLAVNO CESTO PROTI PULJU PRI MOTELU VIDIKOVAC, OKOLI 200 M,

KJER SE PO ŠESTIH URAH ZMERNE HOJE SNIDEMO S SVOJIM VOZNIKOM.

ČE SMO BILI PREHITRI,

LAHKO ZA POVRH SESTOPIMO NA RT MAŠNJAK, 0 METROV,

SI Z AVTOBUSOM OGLEDAMO 3 KM ODDALJENI PLOMIN,

ALI PA SE NAZAJ GREDE PONOVNO USTAVIMO V BRSEČU, 149 M,

DA MANJKAJOČIH 149 VIŠINSKIH METROV PORAVNAMO NA RTU ŠIP...

ZARADI BUDNEJŠEGA NADZORA NA SCHENGENSKI MEJI

IMEJMO PRI SEBI VSAJ VELJAVNO OSEBNO IZKAZNICO.

PRIJAVE ZA IZLET SPREJEMAMO V DRUŠTVENI PISARNI NA STANETOVI 20,

KJER VPLAČAMO 19,00 EVROV ZA NAROČENI AVTOBUSNI PREVOZ.

ZANESLJIV KORAK TUDI V NOVEM IZLETNIŠKEM LETU

TONE PRIMOŽIČ

